paragraph_text: Priča filma odvija se četiri godine nakon događaja prikazanih u prethodnom nastavku, a smještena je na Islu Sornu, izmišljenu napuštenu otok koji se nalazi na pacifičkom dijelu obale Srednje Amerike u blizini Kostarike, a gdje genetski modificirani dinosauri koje je stvorila Hammondova kompanija InGen slobodno žive u vlastitom ekosustavu. Saznavši da njegov nećak koji je u međuvremenu preuzeo kontrolu nad kompanijom InGen namjerava uhvatiti nekoliko dinosaura na Isla Sorni i dovesti ih na kopno, Hammond na otok šalje ekspediciju predvođenu doktorom Ianom Malcolmom kako bi preduhitrili InGenove plaćenike. Dvije grupe prvo će se sukobiti, ali onda biti prisiljeni udružiti snage ne bi li pokušali pobjeći od puno veće opasnosti koja im prijeti.